

**

 OBČINA BOHINJ

***TRIGLAV – SIMBOL SLOVENSTVA***

***R A Z P I S***

***38. spominskega pohoda združenja borcev za vrednote NOB, veteranov vojne za Slovenijo (ZVVS in SEVER) in Slovenskih častnikov na Triglav***

*Spominski pohod posvečamo Triglavu - simbolu slovenstva in partizanskim patruljam, ki so se v boju za svobodo povzpele na vrh v letu 1944 in v letu 1991.*

*Pohod in zaključna prireditev predstavljata eno od osrednjih*

 *vsakoletnih domovinskih prireditev v Sloveniji.*

*1.* ***PROGRAM POHODA***

*38. spominski pohod bo v* ***petek, 12. in soboto, 13. julija 2024.****. Na pot bomo krenili v petek, 12. julija ob 6-ti uri z Rudnega polja. Organizirani pohodniki iz posameznih tradicionalnih smeri na pot krenejo po svojih programih in s svojim varovanjem.*

*Iz Rudnega polja nas bo pot vodila nad Velim poljem, mimo Vodnikovega doma preko Planike na vrh Triglava, kjer bo ob 13:00 uri krajša kulturna slovesnost.*

***V slučaju slabega vremena se start pohoda prestavlja za eno uro, do 11-h, ko bo sprejeta končna odločitev – pohod DA ali pohod ODPOVEDAN!!***

***Vzpon na vrh od doma Planika in Triglavskega doma bo organiziran samo v zanesljivem vremenu.***

*Po slovesnosti na vrhu Triglava bomo sestopili k Triglavskemu domu na Kredarici. Vsem združenjem priporočamo, da pohodnike opremijo s svojim praporom, ki ga bodo ponesli na vrh Triglava oziroma na Kredarico. Posamezna združenja naj organizatorju sporočijo udeležbo na gori s praporom. Prevoz praporov s helikopterjem na relaciji Rudno polje – Kredarica in nazaj bo možen, če bo vreme dopuščalo let helikopterju.*

*Ob* ***16:00 uri*** *bomo pred Triglavskim domom na Kredarici obeležili naš pohod in njegovo zgodovinsko izročilo na proslavi s pozdravnim nagovorom in kulturnim programom. Program bomo pričeli z mimohodom praporov vseh združenj po protokolu, ki ga določi praporščak ZVVS. Če pohod na vrh ne bo mogoč, bo proslava na Kredarici predvidoma ob 15:00 uri – odvisno od vremena. Po tej slovesnosti bomo druženje nadaljevali v okviru dovoljenih ukrepov.*

***Želja je, da bi kulturni program na Kredarici izvajali kulturniki iz vrst pohodnikov. Vabimo pevce, recitatorje in druge, da pripravljenost za nastop javijo organizatorju, ki bo pripravil vse potrebno za usklajeno nastopanje.***

*Odhod s Kredarice nazaj na Rudno polje* ***bo v soboto, 13. julija, ob 7. uri.***

*V soboto, 13. julija bo od* ***10:00 do******12:30 ure*** *za vse udeležence pohoda na Rudnem polju organizirana prehrana, enolončnica - kosilo.* ***Po tej uri prehrane NE BO več mogoče dobiti!***

*Ob* ***13:00 uri*** *bo na biatlonskem stadionu na Rudnem polju zaključna prireditev.*

*Prireditve se bomo pohodniki udeležili s* ***postrojem ob 12, 45 uri****, s svečanim prihodom pohodnikov v spremstvu praporov na prireditveni prostor.****.***

***2. ZBIRANJE PRIJAV***

*Število prijav pohodnikov je neomejeno. Število prenočišč v Triglavskem domu na Kredarici in Planiki ne omejujemo več. Območna Združenja za svoje pohodnike nočitev sporočijo na zahtevanem obrazcu.*

*Organizator je rezerviral vsa raazpoložljiva prenočišča na Kredarici in Domu Planika.*

*Prijave poslati na predpisanih obrazcih do* ***vključno srede, 26. junija 2024*** *na:*

***Območno združenje VVS Zgornja Gorenjska, Ljubljanska ceta 60, 4240 Radovljica***

*ali*

***ozvvs-radovljica-jesenice@zvvs.si******;***

***Kasnejših prijav ne bomo sprejemali, možne so samo posamezne spremembe v okviru Združenj do 29. junija !!***

***S 7. julijem bo narejen končni spisek, na osnovi katerega bodo izvršene rezervacije***

***in razdeljeno boni za posamezne koče.***

***Prevzem majic, značk in bonov za posamezne skupine mora biti organizirano tako, da ena oseba prevzame ves materijal za vse člane skupine. Po dogovoru bo prevzem možen že v sredo, 10. 07. od 11-ure dalje v hotelu Center na Pokljuki, sicer pa v četrtek, 11. 07. od 10-ure dalje v sprejemni pisarni pohoda na Rudnem polju. Vsaka skupina vnaprej določi svojega predstavnika, zadolženega za pravočasno podelitev posameznikom.***

***Skupine, ki želijo bone za prenočišče in prehrano prevzeti na Kredarici naj to obvezno navedejo v prijavi, preostanek artiklov v vrečki pa prejmejo v soboto, 8. julija na Rudnem polju Pokljuki.***

***3. ORGANIZACIJA NOČITEV***

*Organizator bo* ***v hotelu CENTER na Rudnem polju*** *in* ***Vadbenem centru SV na Pokljuki*** *rezerviral razpoložljiva prenočišča za pohodnike iz oddaljenejših krajev, ki bi želeli dan pred pohodom s četrtka na petek prespati na Pokljuki, ter s petka na soboto na Pokljuki.* ***Rezervacijo prenočišča v hotelu CENTER si pohodniki zagotovijo sami po telefonu številka 04 532 00 00 ali na E- naslov*** ***info@center-pokljuka.si*** ***v času do ponedeljka, 08. julija 2024.***

***VSE OSTALE REZERVACIJE POTEKAJO IZKLJUČNO PREKO***

***OBMOČNEGA ZDRUŽANJA VVS ZGORNJA GORENJSKA!***

***Rezervacije bodo izvršene po vaših željah. Velja načelo, kdor se prej prijavi - prej dobi prostor. Blok za prenočitev v posamezni koči ostane pri pohodniku in služi kot dokazilo rezervacije prenočišča.***

*Pohodniki željo**za prenočišče v vojašnici na Pokljuki, na Kredarici in v domu Planika navedejo v prijavnici,* ***Območna združenja pošljejo skupno prijavnico*** *za svoje člane na Območno združenje VVS Zgornja Gorenjska do dogovorjenega roka.* ***Rezervacijo v Staničevem domu si Združenja zagotovijo sama.***

*Organizator bo vsakemu Združenju izdal ustrezno število rezervacijskih kuponov pred pohodom v prijavni pisarni na Rudnem polju.* ***Brez predložitve tega kupona na recepciji planinske koče, nočitev v teh objektih ne bo možna.***

***Vplačila:***

* *Nočitev v vadbenem centru Pokljuka* ***11,00******€***
* *Nočitev z enolončnico in čajem na Kredarici je* ***29,00 €***
* *Nočitev z enolončnico in čajem v planinskem domu Planika je* ***31,50 €***
* *Turistična taksa je všteta v ceni nočitve!*
* *Kritje stoškov(zaključna prireditev, malica, kapa, majica, značka) znaša* ***17,00 €***
* ***ZVVS sofinancira za svoje članice in člane 9 €, tako da članica ali član plača 8 €, nečlani pa vplačajo celotni (17 €) znesek.***
* ***Obvezno imejte s seboj osebni dokument zaradi prijave nočitve na »gori«.***

*Na osnovi prijave, ki ga pošlje Območno združenje VVS na naše Združenje (OZ VVS Zgornja Gorenjska) vam bomo poslali račun. Ko bo ta poravnam je* ***potrjena*** *rezervacija pohodnikov.*

***4. POGOJI ZA UDELEŽBO IN NAVODILA ZA POHOD***

*Pohoda se lahko udeležijo člani ZVVS, PVD SEVER, ZSČ, ZB za vrednote NOB, ki so zdravstveno in kondicijsko sposobni premagati to obremenitev. Pred prijavo ocenite svoje zdravstveno stanje in kondicijsko usposobljenost.*

***Pohoda se udeleži vsak na lastno odgovornost!***

***Topli obrok se bo delil v soboto, 13. julija med 10 – 12,30 v prostorih hotela CENTER.***

*Organizator bo poskrbel za varnostno službo (ekipa gorskih reševalcev), ki bo delovala v organizirani koloni Rudno polje - Vodnikov dom - Planika – Triglav – Kredarica – Planika ali Staničeva koča v petek, 12. julija od 06:00 do 16:00 ure in v soboto, 13. julija, od 07:00 do13:00 ure na relaciji od prenočišč do Rudnega polja. Pohod bo organizator prilagajal trenutnim vremenskim razmeram.* ***Če vreme ne bo dopuščalo varnega vzpona, vzpon na vrh ne bo dovoljen, pohod pa bo preusmerjen samo do Triglavskega doma na Kredarici.***

***Z izpolnjeno in podpisano prijavnico svojemu Območnemu združenju VVS****, se vsak udeleženec zavezuje, da* ***se pohoda udeležuje na lastno odgovornost in da bo spoštoval navodila organizatorja pohoda in pravila obnašanja v Triglavskem narodnem parku.***

***Prijavnice udeležencev ostanejo v arhivih Območnih združenj, OZVVS Zgornja Gorenjska pošljete skupen seznam udeležencev.***

*Druge podrobnosti in posebnosti prijav in udeležbe določijo pasamezna Združenja sama.*

***POZORNO PREUČITE DODATNA POJASNILA NA PRIJAVNICI ZA POHOD!***

***POMEMBNO OPOZORILO!***

1. ***Dogovorjeno je, da bo helikopter v petek poletel samo enkrat in to za prevoz praporov, instrumentov in nastopajočih.***

***DOSTAVA HRANE IN PIJAČE NE BO MOGOČA!***

***Kdor želi karkoli dostaviti na Kredarico naj si to zagotovi v lastni režiji, ali v sklopu redne helikopterske oskrbe planinskih koč. O možnosti in ceni se informirajte z osebjem na Kredarici.***

*V PRIMERU SPREMEMB BOSTE PRAVOČASNO OBVEŠČENI!*

*Nasvidenje na pohodu!*

 ***PREDSEDNICA ORGANIZACIJSKEGA ODBORA***

***Danijela MANDELJC***